ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 87 कोटी मात्रांचा टप्पा केला पार
गेल्या 24 तासात 1.02 कोटी मात्रा देण्यात आल्या
रुग्ण बरे होण्याचा दर सध्या 97.81%, मार्च 2020 पासूनचा सर्वोच्च दर
गेल्या 24 तासात 18,795 नव्या कोरोना रुग्णांची नोंद, 201 दिवसांनंतर 20000 पेक्षा कमी दैनंदिन रुग्णांची नोंद.
उपचाराधीन रुग्णांची संख्या  एकूण रुग्णसंख्येच्या 0.87%
साप्ताहिक पॉझिटिव्हिटी दर  गेल्या 95 दिवसांपासून 3% पेक्षा कमी
नवी दिल्ली, 28 सप्टेंबर 2021
गेल्या 24 तासात 1,02,22,525 मात्रांचे कोविड-19 प्रतिबंधक लसीकरण झाल्याने भारताने 87 कोटी  मात्रांचा टप्पा पार केला आहे. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 84,62,957 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,72,006
|
|
2nd Dose
|
|
88,53,567
|
|
FLWs
|
|
1st Dose
|
|
1,83,50,151
|
|
2nd Dose
|
|
1,48,83,125
|
|
Age Group 18-44 years
|
|
1st Dose
|
|
35,28,56,642
|
|
2nd Dose
|
|
7,71,77,130
|
|
Age Group 45-59 years
|
|
1st Dose
|
|
15,76,57,008
|
|
2nd Dose
|
|
7,49,24,270
|
|
Over 60 years
|
|
1st Dose
|
|
10,03,78,855
|
|
2nd Dose
|
|
5,52,55,882
|
|
Total
|
|
87,07,08,636
गेल्या 24 तासांत 26,030 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,29,58,002 झाली आहे. परिणामी, भारतात रुग्ण बरे होण्याचा दर 97.81% झाला आहे. मार्च 2020 पासूनचा रुग्ण बरे होण्याचा हा सर्वोच्च दर आहे.
केंद्र आणि राज्य सरकार/ केंद्रशासित प्रदेश यांच्या एकत्रित प्रयत्नांचा परिणाम म्हणून सलग 93 दिवसांपासून 50,000 पेक्षा कमी नव्या दैनंदिन रुग्ण नोंदीचा कल कायम राहिला आहे.
गेल्या 24 तासात 18,795 नव्या कोरोना रुग्णांची नोंद झाली. 201दिवसांनंतर 20000 पेक्षा कमी दैनंदिन रुग्णांची नोंद झाली आहे.
देशातील उपचाराधीन रुग्णांची संख्या 2,92,206 असून देशातील आतापर्यंतच्या एकूण बाधित रुग्णसंख्येच्या 0.87% आहे. तसेच ही रुग्णसंख्या गेल्या 192 दिवसातील निचांकी आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 13,21,780 चाचण्या करण्यात आल्या. भारताने आतापर्यंत एकूण 56.57  कोटींहून अधिक चाचण्या करण्यात आल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 1.88% असून गेल्या 95 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 1.42% असून, गेले सलग 29 दिवस हा दर 3% पेक्षा कमी आहे आणि गेले सलग 112 दिवस हा दर 5% पेक्षा कमी आहे.S.Thakur/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 199
राष्ट्रपती कार्यालय
तांत्रिक विकासास बर्याचदा 'व्यत्यय' म्हणून संबोधले जाते, परंतु यावर्षी त्यांनी आम्हाला मोठे व्यत्यय दूर करण्यास चांगली मदत केली: राष्ट्रपती कोविंद
राष्ट्रपतींनी आभासी पद्धतीने डिजिटल इंडिया पुरस्कार 2020 प्रदान केले
नवी दिल्ली, 30 डिसेंबर 2020
कोरोना विषाणूमुळे संपूर्ण जगातील सामाजिक संबंध, आर्थिक घडामोडी, आरोग्य सेवा, शिक्षण आणि जीवनातील इतर पैलूंमध्ये बदल झाले. अद्याप, जीवन ठप्प झाले नाही – यासाठी माहिती आणि दळणवळण तंत्रज्ञानाचे मोठ्या प्रमाणात आभार मानायला हवे. तांत्रिक विकासास बर्याचदा 'व्यत्यय' म्हणून संबोधले जाते, परंतु यावर्षी त्यांनी आम्हाला मोठे व्यत्यय दूर करण्यास चांगल्या प्रकारे मदत केली असे राष्ट्रपती रामनाथ कोविंद यांनी सांगितले. ते आज  व्हिडिओ कॉन्फरन्सिंगद्वारे डिजिटल इंडिया पुरस्कार 2020 प्रदान सोहळ्यात बोलत होते.
भारताने केवळ गतिशीलता-निर्बंधाचा प्रतिकूल परिणाम कमी केले नाहीत तर विविध क्षेत्रात आगेकूच करण्यासाठी या संकटाचा उपयोग संधी म्हणून देखील केला. अलिकडच्या काही वर्षांत डिजिटल पायाभूत सुविधा मजबूत केल्यामुळेच हे शक्य झाले. ते म्हणाले की बहुतांश संस्थांनी ऑनलाईन वर्ग सुरु केल्याने विनाअडथळा शिक्षण सुरूच राहिले. न्यायव्यवस्थेपासून टेलिमेडिसीनपर्यंत अनेक क्षेत्रं आभासी पद्धतीने आपले कामकाज करत आहेत. नागरिकांना विविध सेवा देण्यासाठी आणि अर्थव्यवस्थेची चाके निरंतर फिरत ठेवण्यासंदर्भात सरकारसाठी देखील माहिती तंत्रज्ञान हे सर्वात महत्त्वपूर्ण साधन होते.
राष्ट्रपतींच्या संपूर्ण भाषणासाठी कृपया येथे क्लिक कराU.Ujgare/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
नौवहन मंत्रालय
केंद्रीय नौवहन मंत्र्यांनी कोलकाता बंदरातून आगरताला मार्गे चट्टोग्राम बंदराला जाणाऱ्या पहिल्या मालवाहू जहाजाला दाखविला हिरवा झेंडा
भारताच्या नौवहन क्षेत्राच्या इतिहासातील हे एक ऐतिहासिक पाऊल असून ईशान्य भारतातील आर्थिक विकासाला चालना मिळणार: मांडवीय
केंद्रीय नौवहन राज्यमंत्री  मनसुख मांडवीय यांनी आज कोलकाता येथून बांग्लादेशातील चट्टोग्राम बंदरमार्गे आगरताला येथे जाणाऱ्या पहिल्या चाचणी मालवाहू जहाजाला, आभासी समारंभाने हिरवा झेंडा दाखविला. भारत आणि बांग्लादेश यांच्यात झालेल्या चट्टोग्राम आणि मोंगला या बांग्लादेशातील बंदरांतून भारताच्या मालवाहू जहाजांचे वहन करण्याच्या करारानुसार, हे कार्य पार पडले.
यावेळी बोलताना मांडवीय म्हणाले, की हा मार्ग सुरू झाल्याने दोन्ही देशांना अनेक संधींचे द्वार खुले होईल. या मार्गामुळे बांग्लादेशातून ईशान्य भागात जाण्यासाठी वैकल्पिक आणि संक्षिप्त मार्ग उपलब्ध झाला आहे. चट्टोग्राम आणि मोंगली या बंदरांचा वापर हे भारताच्या मालवाहतूकीसाठीचे ऐतिहासिक पाऊल आहे, असे मांडवीय यावेळी म्हणाले. याद्वारे भारत आणि बांग्लादेश यांच्यात नौवहन क्षेत्रासाठी एक नवे दालन खुले झाले आहे, असेही मत त्यांनी यावेळी व्यक्त केले.
या चाचणीसाठी पाठविलेल्या मालात दोन टीएमटी  स्टील बार टीईयू  पश्चिम त्रिपुरा जिल्ह्यात आणि दोन  टीएमटी पल्सेस करीमगंज, आसाम या भागात पाठविण्यात आले आहेत. चट्टोग्राम इथे पोहोचल्यानंतर ते बांग्लादेशी ट्रकने आगरताला येथे पाठविले जातील.
बांग्लादेशाच्या पंतप्रधान शेख हसिना यांच्या 2019 साली झालेल्या भेटीदरम्यान, दोन्ही देशांमध्ये उच्चस्तरीय करार झाला होता व त्यानुसार चट्टोग्राम आणि मोंगली या बांग्लादेशातील बंदरांतून भारतात मालवाहतूक करण्याचा करार झाला होता, त्या मानक कार्यप्रणालीनुसार आता बांग्लादेश आणि ईशान्य भारतात वाहतुकीचे जाळे मजबूत करण्यासाठी दोन्ही देशांनी केलेले प्रयत्न पूर्णत्वाला आले आहेत, हे या चाचणीमुळे अधोरेखित झाले आहे. यामुळे भारत आणि बांग्लादेश यांच्यातील प्रदीर्घ संबंधांचे बळकटीकरण होईल.
यामुळे दोन्ही देशातील वाहतुकीतील अंतर आणि वेळ वाचून दोन्ही देशांना आर्थिक लाभ होईल. बांगलादेशात यामुळे रोजगाराच्या संधी, वाहतूक क्षेत्रातील गुंतवणूक, व्यवसायाच्या अधिक संधी निर्माण होऊन महसुलात वाढ होईल. भारतीय मालाची ने-आण करण्यासाठी बांग्लादेशातील जहाजे आणि ट्रक्स वापरले जातील.
अलिकडच्या काळात भारत आणि बांग्लादेश यांच्यातील नौवहन आणि अंतर्गत जलव्यापार क्षेत्रातील सहकार्य वाढीस लागले आहे. जलमार्गाने औपचारिक पध्दतीने वाहतूक आणि व्यापार करण्यासाठी सध्या सहा बंदरे खुली झाली आहेत, यात दोन्ही देशांतील आणखी प्रत्येकी पाच बंदरेही अलिकडेच सामिल झाली आहेत. भारताने 80% टक्के तर बांग्लादेशाने उरलेला खर्च करून, बांग्लादेशातील निवडक जलमार्गांच्या विकासासाठी गाळ उपसण्याचे काम करण्यासाठी दोन्ही देशांत झालेल्या एका सामंजस्य करारानुसार सुरू झाले आहे. पर्यटनासाठी आणि लोकांचा एकमेकांशी परीचय वाढविण्यासाठी दोन्ही देशांत समुद्र परीभ्रमण सेवेचीही  सुरुवात झाली आहे.
आरोग्य आणि कुटुंब कल्याण मंत्रालय
कोविड -19 ताजी स्थिती
राष्ट्रव्यापी कोविड -19 प्रतिबंधक लसीकरण मोहिमेंतर्गत आतापर्यंत एकूण 219.62 कोटी लसमात्रा देण्यात आल्या आहेत.
गेल्या 24 तासांमध्ये, 1,72,838 इतक्या लसमात्रा देण्यात आल्या आहेत.
भारतातील उपचाराधीन रूग्णांची संख्या सध्या 18,802 इतकी आहे.
उपचाराधीन रूग्णांची आकडेवारी एकूण रूग्णसंख्येच्या 0.04 टक्के इतकी आहे.
रूग्ण बरे होण्याचा दर सध्याच्या घडीला 98.77 टक्के इतका आहे
गेल्या 24 तासांमध्ये, 2,161 रूग्ण कोविडमुक्त झाले आहेत. यासह एकूण कोविडमुक्त झालेल्यांची संख्या 4,41,02,852 इतकी झाली आहे
गेल्या 24 तासांमध्ये, 1,574 नवीन रूग्णांची नोंद झाली आहे.
दैनंदिन पॉझिटिव्हिटी दर सध्याच्या घडीला 0.95 टक्के इतका आहे
साप्ताहिक पॉझिटिव्हिटी दर सध्याच्या घडीला 1.11 टक्के इतका आहे
आतापर्यंत 90.07 कोटी एकूण चाचण्या पार पडल्या आहेत; गेल्या 24 तासांमध्ये, 1,65,901 इतक्या चाचण्या घेण्यात आल्या आहेत.
वाणिज्य आणि उदयोग मंत्रालय
भारतात गेल्या 7 वर्षांत पेटंट्च्या मान्यतेत 572% वाढीची नोंद
2013-14 मधील 4,227 च्या तुलनेत 2020-21 मध्ये 28,391 पेटंट्सला मान्यता
पीयूष गोयल यांच्या हस्ते राष्ट्रीय बौद्धिक संपदा पुरस्कार 2020 प्रदान
नवी दिल्ली, 17 ऑगस्ट 2021
वाणिज्य आणि उद्योग, ग्राहक व्यवहार आणि अन्न व सार्वजनिक वितरण आणि वस्त्रोद्योग मंत्री पीयूष गोयल यांनी आज एका कार्यक्रमात विजेत्यांना राष्ट्रीय बौद्धिक संपदा पुरस्कार 2020 प्रदान केले.रस्ते वाहतूक आणि महामार्ग मंत्रालय आणि उद्योग आणि अंतर्गत व्यापार संवर्धन विभागाचे सचिव डॉ. गिरिधर अरामाने आणि इतर वरिष्ठ अधिकारी देखील या आभासी माध्यमातून झालेल्या कार्यक्रमाला उपस्थित होते.
पुरस्कार सोहळ्याला संबोधित करताना गोयल यांनी सर्व विजेत्यांचे अभिनंदन केले आणि आणि भविष्यातही ते अशी अनुकरणीय कामे करत राहतील अशी आशा व्यक्त केली. शिक्षण क्षेत्रापासून ते स्टार्ट अप्स पर्यंत विविध क्षेत्रातील योगदानासह हे पुरस्कार खरोखरच सर्वसमावेशक होते,असे ते म्हणाले.
मंत्री म्हणाले की, आज तंत्रज्ञान आणि विविध कल्पना ही विकासाची दुहेरी इंजिन आहेत,बौद्धिक संपदा हक्क हे त्यांना ऊर्जा पुरवणारे इंधन आहे. आणि हा पुरस्कार केवळ व्यक्ती आणि संस्थांच्या नाविन्यपूर्ण कल्पनांनाच मान्यता देत नाही तर इतरांसाठी प्रेरणा म्हणून काम करतो.ते म्हणाले की, देशात सर्वसमावेशक प्रगती आणि बौद्धिक संपदा हक्क कायदे बळकट करण्यासाठी बौद्धिक संपदा क्रांती आणण्याची गरज आहे यामुळे रोजगार निर्मिती, गुणवत्ता, स्पर्धात्मकता आणि उत्पादन वाढेल,असे ते म्हणाले .
या कार्यक्रमाला संबोधित करताना गोयल म्हणाले की, यांनी खालील महत्वाच्या कामगिरीचा उल्लेख केला.
- 2013-14 मधील 4,227 पेटंट्सना मान्यता दिल्याच्या तुलनेत 2020-21 मध्ये 28,391 पेटंटला मान्यता 
- पेटंट परीक्षणासाठी असलेला वेळ डिसेंबर 2016 मध्ये असलेल्या 72 महिन्यांपासून डिसेंबर 2020 मध्ये 12-24 महिन्यांपर्यंत कमी करणे
- 75 वर्षांदरम्यानच्या  11 लाखांच्या तुलनेत 4 वर्षांमध्ये  14.2 लाख ट्रेडमार्कची नोंदणी.
गोयल म्हणाले की, आपण 2020 मध्ये जागतिक नवोन्मेष निर्देशांकात भारताची क्रमवारी सुधारली असून या क्रमवारीत भारताचे स्थान 48 वर आणले आहे.  मंत्री म्हणाले, आता आपण सर्वांनी जागतिक नवोन्मेष निर्देशांकात अव्वल 25 देशांमध्ये स्थान मिळविण्याचे महत्त्वाकांक्षी उद्दिष्ट साध्य करण्यासाठी मिशन मोडमध्ये काम केले पाहिजे.
भाषणाचा समारोप करताना मंत्री म्हणाले की, मोटारीपासून संगणकापर्यंत आणि शिवणकामाच्या यंत्रांपासून ते अंतराळ यानापर्यंत, आपण सर्वांना मानवतेच्या चांगल्या भविष्याची रचना करण्यासाठी प्रोत्साहित केले पाहिजे. ते म्हणाले की आपल्या बौद्धिक संपदेच्या कार्यक्षेत्राला अधिक निष्णात बनवण्यासाठी आपण सर्वांनी नव कल्पनांचे योगदान देणे आवश्यक आहे.
पुरस्कार विजेत्यांच्या यादीसाठी येथे क्लिक करा
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
अल्पसंख्यांक मंत्रालय
हज यात्रेवरील जीएसटी दरात कपात करण्यात आल्यामुळे विमान प्रवास भाड्यात लक्षणीय घट होईल
हज विभागाच्या नवीन कार्यालयाचे मुख्तार अब्बास नक्वी यांच्या हस्ते उद्घाटन
(नवी दिल्ली, 16 जानेवारी 2019
स्वातंत्र्यानंतर प्रथमच देशातील 2300 हून अधिक मुस्लिम महिला यावर्षी मेहराम  शिवाय हज यात्रेला जाणार असल्याचे केंद्रीय अल्पसंख्याक व्यवहार मंत्री मुख्तार अब्बास नक्वी यांनी म्हटले आहे.
नवी दिल्लीत आर.के.पुरम येथे हज विभागाच्या नव्या कार्यालयाचे उद्घाटन केल्यानंतर ते बोलत होते. यावर्षी 2340 मुस्लिम महिलांना मेहरामशिवाय हज यात्रेला जाण्यासाठी अर्ज केला आहे. यावर्षीही लॉटरी प्रणाली शिवाय या महिलांना हज यात्रेला पाठवण्याची व्यवस्था अल्पसंख्याक व्यवहार मंत्र्यांनी केली आहे. गेल्या वर्षी 1300 भारतीय मुस्लिम महिला मेहरामशिवाय हज यात्रेला गेल्या होत्या.
हज यात्रेवरील जीएसटी दर 18 टक्क्यांवरुन 5 टक्क्यांपर्यंत कमी करण्यात आल्यामुळे हज यात्रेकरूंकडून अंदाजे 113 कोटी रुपयांची बचत होईल. तसेच यामुळे विविध ठिकाणांहून हज यात्रेसाठी विमान भाड्यात लक्षणीय घट होईल असे नक्वी म्हणाले. हज यात्रेची प्रक्रिया पूर्णपणे ऑनलाईन केल्यामुळे संपूर्ण हज प्रक्रिया पारदर्शक झाली आहे.
B.Gokhale/S.Kane/P.Kor
ग्राहक व्यवहार, अन्न आणि सार्वजनिक पुरवठा मंत्रालय
मागील हंगामाच्या तुलनेत धान खरेदीत 16 % पेक्षा जास्त वाढ
खरीप खरेदीतून सुमारे 130.47 लाख शेतकऱ्यांना झाला लाभ
रब्बी खरेदीतून सुमारे 49.20 लाख शेतकऱ्यांनी घेतला लाभ
नवी दिल्ली, 6 सप्टेंबर 2021
खरीप 2020-21 च्या चालू हंगामात 05.09.2021 पर्यंतची 889.62 लाख मेट्रिक टन धान खरेदी  झाली असून गेल्या वर्षी 764.39 लाख मेट्रिक टन खरेदी करण्यात आली होती.
यामुळे रुपये 1,67,960.77 च्या एमएसपी मूल्यासह चालू असलेल्या खरीप विपणन हंगाम खरेदी व्यवहारातून सुमारे 130.47 लाख शेतकऱ्यांना लाभ झाला आहे. खरीप विपणन हंगाम 2019-20 मध्ये 773.45 लाख मेट्रिक टनच्या मागील उच्चांकापेक्षा धान खरेदी आतापर्यंतच्या सर्वोच्च स्तरावर पोहोचली आहे.
गहू खरेदी करणाऱ्या राज्यांमध्ये रब्बी विपणन हंगाम 2021 – 22 चा विपणन हंगाम संपला आहे. आतापर्यंत  मागील वर्षाच्या 389.93 लाख मेट्रिक टन च्या खरेदीच्या तुलनेत 433.44 लाख मेट्रिक टन गहू खरेदी केला गेला आहे, .
सुमारे 49.20 लाख शेतकऱ्यांना रुपये 85603.57 कोटी च्या एमएसपी मूल्यासह चालू असलेल्या रब्बी विपणन हंगाम खरेदीतून यापूर्वीच लाभ झाला आहे.
पीक वर्ष 2020 – 21 साठी ज्यात खरीप 2020 – 21 , रबी 2021 आणि उन्हाळी 2021 हंगाम समाविष्ट आहेत, सरकारने आपल्या नोडल एजन्सीजच्या माध्यमातून 11,99,713.15 मेट्रिक टन डाळी आणि तेलबिया खरेदी केल्या आहेत, ज्याचे एमएसपी मूल्य 6,742.51 कोटी रुपये आहे, ज्यामुळे 05-09-2021 पर्यंत तामिळनाडू, कर्नाटक, आंध्रप्रदेश, मध्यप्रदेश, महाराष्ट्र, गुजरात, उत्तरप्रदेश, तेलंगणा, हरियाणा, ओडिशा आणि राजस्थान मधील 7,02,368 शेतकऱ्यांना फायदा झाला आहे.
संबंधित राज्य / केंद्रशासित प्रदेश, खरीप विपणन हंगाम 2021 – 22 च्या डाळी आणि तेलबिया पिकांची आवक सुरू होण्याच्या आधारावर संबंधित राज्यांनी ठरविलेल्या तारखेपासून खरेदी सुरू करण्यासाठी आवश्यक व्यवस्था करीत आहेत.N.Chitale/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
पंतप्रधान कार्यालय
श्री गुरु नानक देव जी यांच्या प्रकाश पर्वा निमित्त पंतप्रधानांनी देशवासियांना दिल्या शुभेच्छा
नवी दिल्ली, 30 नोव्हेंबर 2020
पंतप्रधान नरेंद्र मोदी यांनी श्री गुरु नानक देव जी यांच्या प्रकाश पर्वानिमित्त देशवासियांना शुभेच्छा दिल्या आहेत.
"श्री गुरु नानक देव जी यांना त्यांच्या प्रकाश पर्वानिमित्त मी नमन करतो. श्री गुरू नानक जी यांचे विचार आपल्याला समाजाची सेवा करण्याची आणि चांगले विश्व घडवण्याची प्रेरणा देत राहो," असे पंतप्रधानांनी आपल्या ट्वीट मध्ये म्हटले आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पहिल्या खेलो इंडिया विद्यापीठ क्रीडा स्पर्धेचे पंतप्रधानांच्या हस्ते उद्घाटन
(नवी दिल्ली, 22 फेब्रुवारी 2020
पंतप्रधान नरेंद्र मोदी यांच्या हस्ते पहिल्या खेलो इंडिया विद्यापीठ क्रीडा स्पर्धेचे उद्घाटन ओडिशा येथे आज व्हिडिओ लिंकच्या माध्यमातून करण्यात आले. पंतप्रधान म्हणाले की, हे केवळ क्रीडा स्पर्धेचे उद्घाटन नाही, तर भारतातील आगामी क्रीडा चळवळीची सुरूवात आहे. इथे तुम्ही केवळ एकमेकांचे स्पर्धक नाही तर ही स्पर्धा तुमच्या स्वतःशी सुद्धा आहे.
मी तुमच्याशी तंत्रज्ञानाच्या माध्यमातून जोडलो गेलो आहे. परंतु, मी स्पर्धेच्या ठिकाणचा उत्साह, तेथील वातावरण, तुमच्यातील उत्सुकता, आवड या सगळ्यांना अनुभवतो आहे. भारताच्या इतिहासातील पहिली खेलो इंडिया विद्यापिठीय स्तरावरील क्रीडा स्पर्धा आजपासून ओडिशा इथे सुरू होत आहे. भारताच्या क्रीडा जगताच्या इतिहासात हा एक ऐतिहासिक क्षण आहे. भारताच्या क्रीडा विश्वासाठी देखील हे एक महत्त्वाचे पाऊल ठरणार आहे, असे पंतप्रधान म्हणाले.
पंतप्रधान पुढे म्हणाले की, भारताच्या कानाकोपऱ्यातल्या युवकांमध्ये खेळांविषयी आवड निर्माण करण्यामध्ये आणि युवकांमधील क्रीडा क्षेत्रातील प्रतिभा शोधण्यासाठी खेलो इंडिया मोहिमेने एक महत्त्वाची भूमिका बजावली आहे. २०१८ मध्ये जेव्हा खेलो इंडिया क्रीडा स्पर्धांना प्रारंभ झाला, तेव्हा ३५०० खेळाडूंनी यामध्ये भाग घेतला होता. मात्र, केवळ तीन वर्षात हा खेळाडूंचा आकडा आता दुपटीने वाढून सहा हजारांपेक्षा अधिक झाला आहे.
``चालू वर्षात खेलो इंडिया शालेय क्रीडा स्पर्धांनी ८० विक्रम मोडले आहेत. त्यापैकी ५६ विक्रम आपल्या मुलींच्या नावावर आहेत. आपल्या मुली विजयी झाल्या आहेत. आपल्या मुलींनी कमाल केली आहे. महत्त्वाची गोष्ट अशी की या मोहिमांमधून पुढे आलेली ही प्रतिभा कोणा मोठ्या शहरांमधील नाही तर लहानशा शहरांमधून आली आहे,`` पंतप्रधान म्हणाले.
पंतप्रधानांनी नमूद केले की, भारतात गेल्या पाच ते सहा वर्षांत क्रीडा क्षेत्रातील सहभाग आणि प्रसारासाठी गांभीर्यपूर्वक प्रयत्न केले जात आहेत. खेळाडूंमधील प्रतिभा शोधण्याची प्रक्रिया, प्रशिक्षण, तसेच निवड प्रकिया यातही पारदर्शकतेला महत्त्व दिले जात आहे.
``यातीलच काही खेळा़डू टोकियो ऑलिम्पिक स्पर्धांमध्ये सहभागी होण्याची शक्यता आहे. या मोहिमेतील खेळाडूंनी देशाला विविध क्रीडा स्पर्धांमधून जसे की, राष्ट्रकुल क्रीडा स्पर्धा, आशियाई स्पर्धा, एशियन पॅरा गेम्स, यूथ ऑलिम्पिक्स यामधून २०० हून अधिक पदके मिळवून दिली आहेत. २०० पेक्षा अधिक सुवर्ण पदके मिळविण्याचे ध्येय आहे. आणि महत्त्वाचे म्हणजे, तुमच्या स्वतःच्या सादरीकरणात सुधारणा करा आणि तुमच्या आकांक्षांना नवी उंची द्या,`` असे पंतप्रधान म्हणाले.
B.Gokhale/S.Sheikh/P.Kor
संरक्षण मंत्रालय
पायदळ दिनानिमित्त 27 ऑक्टोबर, 2022 रोजी वीर नारींना ई-स्कूटींचे वितरण
पुणे, 27 ऑक्टोबर 2022
महिला सशक्तीकरणाच्या उद्दिष्टाला अधिक बळकटी देण्यासाठी , पायदळ दिनानिमित्त, दि. 27 ऑक्टोबर 2022 रोजी दक्षिण कमांडच्या वतीने पुणे येथे पंधरा वीर नारींना एका कार्यक्रमामध्ये ‘एडब्ल्यूडब्ल्यूए’ च्या प्रादेशिक अध्यक्ष अनिता नैन यांच्या हस्ते ई-स्कूटी प्रदान करण्यात आल्या . ई-स्कूटी प्रदान करण्याचा समारंभ दक्षिण कमांड अंतर्गत येणा-या पुणे, जैसलमेर, बेळगाव, सिकंदराबाद आणि भोपाळ या पाच विभागांमध्ये एकाचवेळी पार पडला. स्कूटीमुळे या वीर नारींना आणि त्यांच्यावर अवलंबून असलेल्या परिवाराला गतिशीलता मिळेल . तसेच त्या स्वावलंबी बनतील.PIB Pune | S.Kane/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
संरक्षण मंत्रालय
तांत्रिक प्रवेश योजनेची पासिंग आउट परेड- 37 कोर्स आयोजित मिलिट्री इंजीनियरिंग कॉलेज
तांत्रिक प्रवेश योजनेच्या कॅडेटचे पासिंग आऊट परेड- पुणे येथील मिलिट्री इंजीनियरिंग कॉलेज  येथील कॅडेट प्रशिक्षण प्रशिक्षण शाखेत 37 कोर्सचे पासिंग आउट परेड शनिवारी पार पडले. परेडचा आढावा कमांडंट सीएमई लेफ्टनंट जनरल पी .पी मल्होत्रा, व्हीएसएम यांनी घेतला. कोर्सच्या जेंटलमेन कॅडेट्स, ज्यात भूतानचे तीन आणि श्रीलंकेचे दोन सज्जन कॅडेट होते, त्यांना अधिकारी म्हणून नियुक्त केले गेले.
कोविड संबंधित निर्बंधामुळे उत्तीर्ण होणा कोर्सचे पालक या समारंभास उपस्थित राहू शकले नाहीत, परेड यूट्यूबवर थेट प्रेक्षपण केले गेले. लेफ्टनंट जनरल पी .पी मल्होत्रा, व्हीएसएम यांनी प्रशिक्षणात उत्कृष्टतेसाठी अनेक जेंटलमेन कॅडेट्सना अनेक पुरस्कार प्रदान केले.पारंपारिक सैन्य रेगलियासह पार पडलेल्या या परेडची व्यवस्था विंग कॅडेट कॅप्टन अभिषेक चौहान यांनी केली होती. सीटीडब्ल्यू येथे तीन वर्षांत एकूण कामगिरीत प्रथम क्रमांकासाठी मुख्य सैन्य प्रशिक्षण कमांड इन कमांडिंग इन लोव्ह जनरल ऑफिसर कमांडिंग विंग कॅडेट अॅ्डजूटंट साहिल कुमार यांना प्रदान करण्यात आले. अनुक्रमे रॉयल भूतान सैन्य व विंग कॅडेट क्वार्टर मास्टर प्रिन्स कुमार सिंग यांना रजत व कांस्य पदक जेन्टलमेन कॅडेट सोनम शेरिंग यांना प्रदान करण्यात आले.विंगच्या कॅडेट्सला विंग कॅडेट कॅप्टन अभिषेक सिंग चौहान यांना कमांडंट ऑफिसर ट्रेनिंग कॅडमी आणि विंग कॅडेट अॅडडजुटंट साहिल कुमार यांना कांस्यपदक, चार वर्षांच्या प्रशिक्षणात एकत्रित चार वर्षांच्या उत्कृष्ट कामगिरीबद्दल सन्मानित करण्याचा मान मिळाला. गया प्रशिक्षण अधिकारी, अकादमी येथे.इंटर प्लॅटून स्पर्धांमध्ये उत्कृष्ट कामगिरी केल्याबद्दलआणि चॅम्पियन प्लाटून म्हणून उदयास आलेल्या इको प्लाटून यांना जनरल ऑफिसर कमांडिंग इन चीफ चे बॅनर देण्यात आले.
परेडला संबोधित करताना जनरल ऑफिसरने सज्जन कॅडेट्सचे शाखेत प्रशिक्षण कालावधीत उत्कृष्ट कामगिरी केल्याबद्दल आणि त्यांच्या बेकायदेशीर परेडबद्दल त्यांचे अभिनंदन केले. लेफ्टनंट जनरल पी .पी मल्होत्रा, व्हीएसएम यांनी ठळकपणे सांगितले की युवा सैन्य नेते म्हणून कॅडेट्स नव्या सुरूवातीच्या सभेवर होते आणि त्यांच्या व्यापक खांद्यावर आमच्या शौर्य सैन्याचे भविष्य होते. त्यांनी भावी अधिका यांना नि:स्वार्थ व सन्माननीय सेवा देऊन आपले राष्ट्र व अल्मा मेटर अभिमानाने भरण्याचे आवाहन केले. त्यांनी मूल्येआणि नीतिशास्त्र आत्मसात करण्यावर भर दिला. पासिंग आऊट परेड नंतर नवीन कमिशनर अधिका यांचा कमिशनिंग आणि शपथविधी सोहळा पार पडला.
मिलिट्री इंजीनियरिंग कॉलेजही भारतीय लष्करामधील उत्कृष्ट तांत्रिक संस्था म्हणून उदयास आली आहे. कृत्रिम बुद्धिमत्ता, रोबोटिक्स आणि अभियांत्रिकी साहित्यातील महाविद्यालयाच्या अलीकडील प्रचाराचे सर्वांनी कौतुक केले. अभियांत्रिकीमधील सर्वोत्तम पद्धती आत्मसात करण्यासाठी आणि भारतीय लष्करामध्ये नाविन्यपूर्ण संस्कृती वाढवण्यासाठी महाविद्यालयाने शैक्षणिक आणि औद्योगिक क्षेत्रातील कंपन्यांशी सामंजस्य करार केला आहे. iDEX4fauji आणि आर्मी डे परेड सारख्या मंचामध्ये यावर्षी महाविद्यालयातील अनेक प्रकल्पप्रदर्शित केले गेले आहेत आणि त्यांना पुरस्कृत करण्यात आले आहेत.
सामाजिक न्याय आणि सबलीकरण मंत्रालय
अनुसूचित जाती/जमातींवरील अत्याचाराविरुद्ध राष्ट्रीय हेल्पलाइन उद्या सुरू होणार
अनुसूचित जाती आणि अनुसूचित जमाती  कायदा, 1989 ची योग्य अंमलबजावणी सुनिश्चित करणे हा सामाजिक न्याय आणि सबलीकरण मंत्रालयाने तयार केलेल्या हेल्पलाईनचा उद्देश आहे.
“14566” या टोल फ्री क्रमांकावर ही हेल्पलाइन चोवीस तास उपलब्ध असेल.
एफआयआर म्हणून प्रत्येक तक्रारीची नोंदणी सुनिश्चित करून ही सेवा राज्ये/केंद्रशासित प्रदेशांच्या हिंदी, इंग्रजी आणि प्रादेशिक भाषेत उपलब्ध असेल.
अनुसूचित जाती  आणि अनुसूचित जमाती  च्या सदस्यांवरील अत्याचार रोखण्यासाठी, इतर गोष्टींबरोबरच, या दृष्टिकोनातून अधिनियमित करण्यात आलेला अनुसूचित जाती आणि अनुसूचित जमाती {PoA} कायदा, 1989 ची योग्य अंमलबजावणी सुनिश्चित करण्याच्या उद्देशाने सामाजिक न्याय आणि सबलीकरण मंत्रालय 13 डिसेंबर 2021 रोजी अत्याचाराविरोधात राष्ट्रीय हेल्पलाइन  सुरू करणार आहे.
NHAA संपूर्ण देशभरात टोल फ्री क्रमांक 14566 वर चोवीस तास उपलब्ध असेल. देशभरातील कोणत्याही दूरसंचार ऑपरेटरच्या मोबाईल किंवा लँड लाईन क्रमांकावरून व्हॉईस कॉल/VOIP करून त्यावर प्रवेश केला जाऊ शकतो. ही सेवा हिंदी, इंग्रजी आणि राज्य/केंद्रशासित प्रदेशांच्या प्रादेशिक भाषेत उपलब्ध असेल. त्याचे मोबाईल अॅप्लिकेशनही उपलब्ध असेल.
भेदभाव नष्ट करून सर्वांना संरक्षण प्रदान करणे हा उद्देश असलेल्या कायद्यातील तरतुदींबद्दल माहितीपूर्ण जागरूकता निर्माण करणे हा या हेल्पलाइनचा हेतू आहे. प्रत्येक तक्रार प्रथम माहिती अहवाल  म्हणून नोंदवली गेली आहे, दिलासा दिला गेला आहे, सर्व नोंदणीकृत तक्रारींची चौकशी केली गेली आहे आणि दाखल केलेल्या सर्व आरोपपत्रांवर निर्णयासाठी न्यायालयात खटला चालवला जाईल - हे सर्व कायद्यातील दिलेल्या कालमर्यादेच्या आत ही प्रणाली सुनिश्चित करेल.
वेब आधारित स्वयं-सेवा पोर्टल म्हणून देखील उपलब्ध, NHAA नागरी हक्क संरक्षण  कायदा, 1955 आणि त्याच्या नियमांबद्दल जागरूकता निर्माण करेल.
पीओए कायदा, 1989 आणि पीसीआर कायदा, 1955 चे पालन न केल्याबद्दल पीडित/तक्रारदार/एनजीओकडून प्राप्त झालेल्या प्रत्येक तक्रारीसाठी एक डॉकेट क्रमांक दिला जाईल. तक्रारदार/एनजीओना दाखल तक्रारीची सद्यस्थिती ऑनलाइन जाणून घेता येईल.
कोणत्याही चौकशीला IVR किंवा ऑपरेटरद्वारे हिंदी, इंग्रजी आणि प्रादेशिक भाषांमध्ये उत्तर दिले जाईल.
ही हेल्पलाइन सिंगल पॉइंट ऑफ कॉन्टॅक्ट ही संकल्पना स्वीकारेल आणि तिला योग्य फीडबॅक व्यवस्था असेल.
पंतप्रधान कार्यालय
पंतप्रधानांनी गुजरातमधील जिल्हा पंचायत सदस्यांची घेतली भेट
पंतप्रधान नरेंद्र मोदी यांनी काल गुजरातमधील जिल्हा पंचायत सदस्यांची भेट घेतली. ग्रामीण विकासाशी संबंधित मुद्द्यांवर आणि सामाजिक प्रगतीसाठी जनशक्तीचा लाभ घेण्याबाबत यावेळी विस्तृत चर्चा केली.
आपल्या ट्विट संदेशात पंतप्रधान म्हणाले;
"गुजरातमधील जिल्हा पंचायत सदस्यांसोबत काल उत्कृष्ट बैठक झाली. आम्ही ग्रामीण विकासाशी संबंधित मुद्द्यांवर आणि सामाजिक प्रगतीसाठी जनशक्तीचा लाभ घेण्याबाबत चर्चा केली."
अर्थ मंत्रालय
केंद्रीय मंत्री अरुण जेटली वित्त आणि कंपनी व्यवहार मंत्री म्हणून पुन्हा रुजू
(नवी दिल्ली, 23 ऑगस्ट 2018
केंद्रीय मंत्री अरुण जेटली यांनी तीन महिन्यांच्या खंडानंतर वित्त आणि कंपनी व्यवहार मंत्री म्हणून पुन्हा पदभार स्वीकारला. पुन्हा रुजू झाल्यानंतर वित्त मंत्र्यांनी वित्त सचिव डॉ. हसमुख अढिया, वित्तीय सेवा सचिव राजीव कुमार, कंपनी व्यवहार सचिव इंजेती श्रीनिवास, केंद्रीय प्रत्यक्ष कर मंडळाचे अध्यक्ष सुशील चंद्रा यांच्यासमवेत पहिली बैठक घेतली.
याआधी पंतप्रधानांच्या सल्ल्यानुसार राष्ट्रपतींनी वित्त आणि कंपनी व्यवहार मंत्रालयाचा कार्यभार अरुण जेटली यांच्याकडे सुपूर्द करावा असे निर्देश दिले होते.
N.Sapre/N.Chitale/P.Kor
गृह मंत्रालय
राष्ट्रीय राजधानी क्षेत्र सरकार कायदा, 1991 मध्ये सुधारणा; संविधानातील राज्य सूची आणि समवर्ती सूचीत असलेल्या विषयांबाबत लोकनियुक्त सरकारच्या संवैधानिक आणि कायदेशीर जबाबदाऱ्या कमी करण्याची कुठलीही तरतूद नाही
नवी दिल्ली, 29 एप्रिल 2021
राष्ट्रीय राजधानी क्षेत्र सरकार सुधारणा कायदा, 2021 लागू झाला आहे.संसदेच्या अर्थसंकल्पीय अधिवेशनाच्या दुसऱ्या टप्प्यात लोकसभेत 22 मार्च रोजी तर राज्यसभेत 24 मार्च 2021 रोजी त्याला मान्यता देण्यात आली होती. त्यानंतर, 28 मार्च रोजी राष्ट्रपतींनी या विधेयकाला मंजुरी दिल्यानंतर त्याचे कायद्यात रूपांतर झाले. या सुधारित कायद्यान्वये, जुन्या कायद्यातील कलम 21, 24, 33 आणि 44 मध्ये सुधारणा करण्यात आली आहे.
या सुधारणांचे उद्दिष्ट, या कायद्याला राजधानी दिल्लीच्या बदलत्या गरजांच्या अनुकूल आणि अनुरूप बनवणे हे आहे. त्यासोबतच, लोकनियुक्त सरकार आणि नायब राज्यपाल यांच्या जबाबदाऱ्या निश्चित करणे आणि कायदेमंडळ तसेच कार्यकारी मंडळातील संबंध अधिक सौहार्दपूर्ण करणे हे आहे. या कायद्यामुळे दिल्लीत अधिक चांगले प्रशासन राबवणे शक्य होईल तसेच सर्वसामान्यांसाठीच्या योजना आणि कार्यक्रमांची प्रभावी अंमलबजावणी करता येईल.
या सुधारणा , सध्या असलेल्या कायदेशीर आणी संविधानात्मक तरतुदींशी अनुरूप आहेत . तसेच, सन्माननीय सर्वोच्च न्यायाल्याने 4 जून 2018 आणि 14 फेब्रुवारी 2019 रोजी दिलेल्या निकालांशी सुसंगत आहेत .
जीएनसीटीडी कायदा, 1991 मध्ये केलेलेया सुधारणा लोकनियुक्त सरकारचे संवैधानिक आणि कायदेशीर अधिकार कमी करणाऱ्या नाहीत . देशाच्या संविधानाने राज्य आणि समवर्ती सूचिनुसार राज्यांना दिलेले आरोग्य, शिक्षण यांसारखे अधिकार आणि जबाबदाऱ्या कमी करण्याचा कुठलाही हेतू या सुधारणांमागे नाही.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 385